《岁除感旧》
宋代·吕南公

旧德无路报，衰年又增多。平生感激心，恐惧成蹉跎。

幽幽黄钟原，总角便经过。一饭倚从母，徘徊类媕婀。

学书随群童，欢叫抵雁鹅。相逞知字画，勇于渴寻河。

羞耻道赵壹，矜誇有甘罗。岂云幼慇勤，乃取晚坎轲。

荏苒三十载，万千穷祟魔。旧游不得寻，听问徒悲歌。

秋霜压芳兰，岂复异径莎。愿见故根畹，邈如隔岷峨。

老穷怯脂韦，趣尚近笠蓑。此恨长不没，安能辨蒿峨。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。